CELEX: 62013TN0241
Language: et
Date: 2013-04-25 00:00:00
Title: Kohtuasi T-241/13: 25. aprillil 2013 esitatud hagi — Kreeka Vabariik versus komisjon

20.7.2013   
            
            
               ET
            
            
               Euroopa Liidu Teataja
            
            
               C 207/38
            
         25. aprillil 2013 esitatud hagi — Kreeka Vabariik versus komisjon
   (Kohtuasi T-241/13)
   2013/C 207/63
   Kohtumenetluse keel: kreeka
   
      Pooled
   
   
      Hageja: Kreeka Vabariik (esindajad: Ι. Chalkias, S. Papaïoannou ja A. Vassilopoulou)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               hagi rahuldada;
            
         
               —
            
            
               tühistada Kreeka Vabariiki puudutavas osas komisjoni 26. veebruari 2013. aasta rakendusotsus, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud numbri C(2013) 981 all ja avaldatud ELT L 67, lk 20);
            
         
               —
            
            
               mõista kohtukulud välja Euroopa Liidu Komisjonilt.
            
         
      Väited ja peamised argumendid
   
   Seoses finantskorrektsiooniga, mis kehtestatakse vaidlustatud komisjoni 26. veebruari 2013. aasta rakendusotsusega 2013/123/EL, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, teatavaks tehtud numbri C(2013) 981 all ja avaldatud ELT L 67, lk 20, osas, mis puudutab Kreeka Vabariigi finantskorrektsioone, mida kohaldatakse veise- ja vasikaliha, lamba- ja kitseliha ning tubaka sektoris turustusaastatel 2006 ja 2007 antavale abile määruse nr 1782/2003 artikli 69 alusel, esitab Kreeka Vabariik oma tühistamisnõude põhjendamiseks järgmised väited:
   
                
            
            
               Esimeses tühistamisväites märgib Kreeka Vabariik, et seoses määruse nr 1782/2003 (1) artikli 69 rakendamise puudustega kehtestatud korrektsioon ei ole õiguspärane ning tuleb tühistada, sest: a) see rikub määruse nr 1782/2003 artiklit 69, mille rakendamine liikmesriikide poolt on vabatahtlik ning mis jätab väga laia hindamisruumi lisamakse saajate kindlaksmääramise, toetuskõlblikkuse kriteeriumide ning lisamakse tegemise korra ja eritingimuste osas; ja b) määruse nr 1782/2003 artikli 69 kohaldamata jätmine ei tekita fondidele kahju, mida finantskorrektsiooni õiguspäraseks määramiseks nõuab määruse nr 1290/2005 (2) artikkel 31.
            
         
                
            
            
               Teises tühistamisväites väidab Kreeka Vabariik, et korrektsioon, mis kehtestati võtmekontrollide puudulikkuse tõttu tubakasektoris, ei ole õiguspärane ja tuleb tühistada, sest: a) komisjoni hinnangus, mille kohaselt kohapealsed kontrollid ei olnud kooskõlas määruse nr 796/2004 (3) nõuetega, tuginetakse selle määruse artikli 23 väärale tõlgendusele ja kohaldamisele, faktidele antud väärale hinnangule ning põhjendusele, mis on puudulik ja vastuoluline, ja b) komisjoni hinnang, mille kohaselt ei teostatud töötlemisettevõtetes võtmekontrolle, põhineb vääradel faktidel.
            
         
      (1)  Nõukogu 29. septembri 2003. aasta määrus (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001.
   
      (2)  Nõukogu 21. juuni 2005. aasta määrus (EÜ) nr 1290/2005, ühise põllumajanduspoliitika rahastamise kohta.
   
      (3)  Komisjoni 21. aprilli 2004. aasta määrus (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid.